cyanic-selkie/wikianc huggingface dataset:
பெர்லிஸ்
சுற்றுலா தலங்கள்
பெர்லிஸ் ஒரு சிறிய மாநிலமாக இருந்தாலும் பார்க்க வேண்டிய இடங்கள் நிறைய உள்ளன. இந்த மாநிலம் தாய்லாந்து நாட்டின் எல்லையுடன் ஒட்டி இருப்பதால், இங்கே தாய்லாந்து கலாசாரங்களைப் பரவலாகக் காண முடியும். தாய்லாந்திற்குச் சுற்றுலா மேற்கொள்ள விரும்புகிறவர்கள், பெர்லிஸ் மாநிலத்தைக் கடந்து தான் செல்ல வேண்டும். அத்துடன், தாய்லாந்து நாட்டில தயாரிக்கப்பட்ட பொருட்கள் இங்கே மலிவாகக் கிடைக்கின்றன. அதனால், வருடம் முழுமையும் சுற்றுப்பயணிகளை இங்கு காண முடியும்.
சுப்பிங் கரும்புத் தோட்டம்
சுப்பிங் மலை அடிவாரத்தில் 22,000 ஹெக்டர் பரப்பளவில் ஒரு பெரிய கரும்புத் தோட்டம் உள்ளது. சீனி தயாரிக்க இந்தத் தோட்டத்தில் உள்ள கரும்புகள் பயன்படுத்தப் படுகின்றன. கங்கார் நகரத்தில் இருந்து 23 கி.மீ தொலைவில் இந்த தோட்டம் அமைந்து இருக்கிறது.
தாசோ தீமா அணைக்கட்டு
1987ஆம் ஆண்டு 77 மலேசியன் ரிங்கிட் செலவில் கட்டப்பட்ட ஓர் அணைக்கட்டு. இந்த அணைக்கட்டின் சுற்றிலும் இயற்கை கொஞ்சும் அழகிய குன்றுகள் உள்ளன. வார இறுதி நாட்களில் விடுமுறையைக் கழிக்க பலர் வருகின்றனர். பல சுற்றுலா மனைகளும் மிக மலிவான கட்டணத்தில் கிடைக்கின்றன. இங்கு கிடைக்கும் நீர், பெர்லிஸ் மாநில மக்களின் அன்றாடச் சேவைகளுக்குப் பயன் படுகிறது.
சுங்கை பத்து பகாட் பாம்புப் பண்ணை
மலேசியாவில் மிகப் பெரிய பாம்புப் பண்ணை புக்கிட் பிந்தாங் வனக் காப்பகத்தில் இருக்கிறது. இந்த வனக் காப்பகம், சுங்கை பத்து பகாட் எனும் சிறுநகருக்கு அருகில் இருக்கிறது. மலேசியாவில் காணப்படும் 200 வகையான பாம்புகளும் இங்கே வளர்க்கப் படுகின்றன.
இந்தப் பாம்புப் பண்ணையை மலேசிய மருத்துவ ஆய்வுக்கழகம் நடத்தி வருகின்றது. பாம்புகளில் இருந்து கிடைக்கும் விஷப் பொருட்கள், விஷமுறிவு மருந்துகள் தயாரிக்கப் பயன்படுகின்றன. பாம்புகளைத் தவிர முதலைகள், உடும்புகள், ஆமைகள், கீரிப்பிள்ளைகள் போன்ற ஊர்வனங்களும் இங்கே வளர்க்கப் படுகின்றன.
ஹாருமானிஸ்
ஹாருமானிஸ் என்பது மலேசியாவில் பெர்லிஸ் மாநிலத்தில் மட்டும் கிடைக்கும் ஒரு வகையான மாம்பழம். மலேசியாவில் வேறு எங்கும் இந்தப் பழங்கள் கிடைக்கவில்லை. மலேசிய மொழியில் ஹாரும் என்றால் மணம். மானிஸ் என்றால் இனிமை. வருடத்திற்கு ஒரு முறை தான் இந்தப் பழங்கள் கிடைக்கின்றன. இந்தப் பழங்களுக்கு அண்டை நாடான சிங்கப்பூரில் அதிகமான கிராக்கி. இந்தப் பழங்கள் இந்தோனேசியாவிலும் ஏராளமாக விளைகின்றன.
கெலாம் குகை
கங்கார் நகரில் இருந்து 36 கி.மீ தொலைவில் இந்தக் குகை உள்ளது. முன்பு இங்கு இரும்பு எடுக்கப்பட்டது. இங்கு 370 மீட்டர் நீளமுள்ள ஒரு குகை உள்ளது. இதைப் பார்க்க சுற்றுப்பயணிகள் நிறைய பேர் வருகின்றனர். வெளிநாட்டுச் சுற்றுப் பயணிகளையும் இந்தக் குகை கவர்ந்து வருகிறது.
மக்கள் தொகை இனவாரியாக
2010 ஆம் ஆண்டில் பெர்லிஸ் மாநிலத்தின் மக்கள் தொகை 227,025. இவர்களில்:
மேலும் காண்க
பகுப்பு:மலேசியா பகுப்பு:மலாக்கா நீரிணை
இரகுபதி வெங்கடரத்தினம் நாயுடு
சமூக சீர்திருத்தங்கள்
இரகுபதி வெங்கடரத்தினம் நாயுடு 1862 அக்டோபர் 1 ஆம் தேதி மச்சிலிபட்ணத்தில் ஒரு பிரபலமான தெலகா நாயுடு குடும்பத்தில் பிறந்தார். இவரது தந்தை, ரகுபதி அப்பையா நாயுடு இராணுவத்தில் சுபேதாராக பணியாற்றியதால்  சந்திரபூரில் வாழ்ந்து வந்தர். இது இவருக்கு இந்தி, உருது, பாரசீக மொழிகளைப் பற்றிய அறிவைப் பெற உதவியது. தனது தந்தை ஐதராபாத்துக்கு மாற்றப்பட்டபோது அங்குள்ள நிசாம் உயர்நிலைப் பள்ளியில் தனது  தனது கல்வியைத் தொடர்ந்தார். பின்னர் சென்னை கிறித்துவக் கல்லூரியில் பட்டம் பெற்றார். சென்னைப் பல்கலைக்கழகத்தில் முதுகலைப் பட்டத்தியும் பெற்றார்.
இவர் நேர்மையான குடிமக்களாக மக்களைப் பயிற்றுவிப்பதற்காக 1891 இல் சமூக தூய்மை சங்கத்தை நிறுவினார்.
தீண்டாமை ஒழிப்பு
தீண்டாமை ஒழிப்பு மற்றும் அரிசன மக்களின் முன்னேற்றத்திற்காக இவர் பணியாற்றினார். காக்கிநாடாவில் அரிசன சிறுவர் சிறுமிகளுக்காக ஒரு அனாதை இல்லம் மற்றும் விடுதி ஒன்றை நிறுவினார்.
ஆந்திராவில் "தேவதசி முறையினை" (கோயில்களுக்கு பெண்கள் அர்ப்பணிக்கப்பட்டவர்கள் மற்றும் காலப்போக்கில் விபச்சாரிகளைப் போலவே நடத்தப்பட்டவர்கள்) ஒழிக்க இவர் பாடுபட்டார். மேலும் இதில் கணிசமான அளவிற்கு வெற்றியும் பெற்றார்.
இவர் விதவை மறுமணங்களை ஊக்குவித்தார். மேலும் பெண்களின் கல்வியையும் ஊக்குவித்தார்.
பிரம்ம சமாஜம்
தீவிர பிரம்மமாக இருந்த இவர் ஆந்திராவில் பிரம்ம இயக்கத்தை ஊக்குவித்தார். பிரம்ம சமாஜம் இவருக்கு "பிரம்மரிஷி" என்ற பட்டத்தை வழங்கி கௌரவித்தது.
மேற்கூறிய அனைத்து சமூக சீர்திருத்தங்களும் கந்துகூரி வீரசேலிங்கத்திற்கு அடுத்து இவரை ஆந்திராவின் இரண்டாவது பெரிய சமூக சீர்திருத்தவாதி என்று வர்ணிக்க வழிவகுத்தன. இவர் பிரம்ம சமாஜத்தின் மூவரில் ஒருவராவார். மற்ற இருவர் கந்துகூரி வீரகேலிங்கம் பந்துலு மற்றும் தேசிராஜு பேடா பாபய்யா ஆகியோர்.
கல்விச் சாதனைகள்
ஐதராபாத்தில் தனது மெட்ரிகுலேசனில் தேர்ச்சி பெற்ற பிறகு, சென்னை கிறித்துவக் கல்லூரியில் இளங்கலை பட்டமும் மற்றும் சென்னைப் பல்கலைக்கழகத்தில் முதுகலைப் பட்டமும் பெற்றார்.
கற்பித்தல் வரிசையில் சேர்ந்த இவர், 1889 மற்றும் 1904 க்கு இடையில் சிக்ககந்திராபாத் மெகபூப் கல்லூரியின் முதல்வராகவும், பின்னர் 1905 மற்றும் 1919 க்கு இடையில் காக்கினாடாவின் பிதாபுரம் ராஜா கல்லூரியிலும் பணியாற்றினார். 1925 ஆம் ஆண்டில் இவர் சென்னைப் பல்கலைக்கழகத்தின் முதல் தேர்ந்தெடுக்கப்பட்ட துணைவேந்தரானார். 1928 வரை அந்தப் பதவியில் இருந்தார். இவருக்கு 1924 இல் பிரிட்டிசு அரசாங்கத்தால் ஒரு வீரத்திருத்தகை கௌரவம் வழங்கப்பட்டது.
குறிப்புகள்
பகுப்பு:கிருஷ்ணா மாவட்ட நபர்கள் பகுப்பு:இந்திய ஆங்கில எழுத்தாளர்கள் பகுப்பு:இந்திய சமுதாய மறுமலர்ச்சியாளர்கள் பகுப்பு:1939 இறப்புகள் பகுப்பு:1862 பிறப்புகள் பகுப்பு:தெலுங்கு எழுத்தாளர்கள் பகுப்பு:தெலுங்கு கவிஞர்கள்
தசவிலக்கு படவேட்டியம்மன் கோயில்
தசவிலக்கு படவேட்டியம்மன் கோயில் தமிழ்நாட்டில் சேலம் மாவட்டம், தசவிலக்கு என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கால்சியம் மேலேட்டு
கால்சியம் மேலேட்டு (Calcium malate) என்பது Ca(C2H4O(COO)2) என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். மேலிக் அமிலத்தினுடைய கால்சியம் உப்பு கால்சியம் மேலேட்டு எனக் கருதப்படுகிறது. ஓர் உணவுக் கூட்டுப் பொருளாக ஐ352 என்ற ஐரோப்பிய ஒன்றிய எண்ணால் இச்சேர்மம் அடையாளப்படுத்தப்படுகிறது.
தொடர்புடையதாக இருந்தாலும் கால்சியம் சிட்ரேட்டு மேலேட்டுடன் இது வேறுபடுகிறது.
மகிந்து
மகிந்து (Mahindu) (ஆட்சி சுமார் 994-1015 பொ.ச.), மகேந்திரன் அல்லது மகிந்திரன் என்றும் அழைக்கப்படும் இவர், நாதுல்லாவின் சகமனா வம்சத்தைச் சேர்ந்த ஒரு இந்திய மன்னராவார். இவர் நாதுல்லாவை (இன்றைய இராஜஸ்தானில் உள்ள நாதோல்) சுற்றியுள்ள பகுதியை ஆட்சி செய்தார்.
ஆட்சி
மகிந்து தனது தந்தை விக்ரகபாலனுக்குப் பிறகு நாதுல்லாவின் அரியணையில் அமர்ந்தார்.
அஸ்திகுண்டி இராஷ்டிரகூட இளவரசர் தவாலாவின் பீஜப்பூர் கல்வெட்டின் படி, மகேந்திரன் என்ற ஆட்சியாளர் துர்லபராஜாவுக்கு எதிராக அவருக்கு உதவினார். வரலாற்றாளர் எப். கீல்ஹார்ன் இந்த மகேந்திரனை நாதுல்லாவின் மன்னன் மகிந்துவுடன் அடையாளம் காட்டினார். டி. ஆர். பண்டார்கர் துர்லபராஜாவை துர்லபராஜா சோலங்கியர் என்று அடையாளம் காட்டினார். இருப்பினும், இந்தக் கல்வெட்டு வெளியிடப்பட்டபோது துர்லபராஜா சோலங்கிய அரியணை ஏறவில்லை என்றும் துர்லபராஜாவை இரண்டாம் துர்லபராஜா என்றும் அடையாளம் காட்டினார்.
தவாலா மகிந்துவின் நெருங்கிய கூட்டாளியாக இருந்ததாகவும், பரமார மன்னன் முன்ஜாவுக்கு எதிராக அவருக்கு உதவியதாகவும் தெரிகிறது.
வாரிசுகள்
மகிந்துவுக்குஅசுவபாலன் மற்றும் அனகில்லன் என்ற இரண்டு மகன்கள் இருந்தனர். இவருக்குப் பின் அசுவபாலன், அதற்குப் பின்னர் அசுவபாலனின் மகன் அகிலா ஆகியோர் ஆட்சிக்கு வந்தனர். அகிலாவுக்குப் பிறகு அனகில்லன் நாதுல்லாவின் அரியணையில் ஏறினார்.
உசாத்துணை
பகுப்பு:இந்திய வரலாறு பகுப்பு:இராஜஸ்தான் வரலாறு பகுப்பு:இந்திய அரசர்கள்
யூரிஸ்தியஸ்
கிரேக்கத் தொன்மங்களில் குறிப்பிடப்படும், யூரிஸ்தியஸ் ( Eurystheus) என்பவர் ஆர்கோலிடில் உள்ள மூன்று மைசீய கோட்டைகளில் ஒன்றான டிரின்ஸின் மன்னராக இருந்தவர். இருப்பினும் ஹோமர் மற்றும் யூரிப்பிட்ஸ் உள்ளிட்ட பிற ஆசிரியர்கள் இவரை ஆர்கோஸின் மன்னராக குறிப்பிட்டுள்ளனர்.
குடும்பம்
யூரிஸ்தியஸ் ஸ்டெனெலஸ் மற்றும் நிசிபே ஆகியோரின் மகன் ஆவார். மேலும் இவர் பெர்சியஸின் ஹீரோவின் பேரனும் ஆவார். இவரது எதிரியாக ஹெராக்கிள்ஸ் இருந்தார். இவர் ஆம்பிடாமாஸின் மகள் ஆண்டிமேக்கை மணந்தார்.
யூரிஸ்தியஸ் ஹெராக்கிளிசின் உறவினர் ஆவார்.
ஹெராக்குலிசின் பணிகள்
ஹீராவிற்கும் ஜீயசுக்கும் இடையில் ஒரு போட்டி நடைபெற்றது. இதில் யூரிஸ்தியஸ் ஹீராவின் ஆதரவு பெற்ற வேட்பாளராகவும், இவருக்கு எதிராக ஹெராக்கிள்சும் இருந்தார். இந்த போட்டியின் பகுதியாக யூரிஸ்தியசால் அளிக்கப்படும் பன்னிரு வேலைகளை ஹெராக்கிள்ஸ் முடிக்கவேண்டும் என்பதாகும். அவருக்கு விதிக்கபட்ட பணிகளை எவ்வாறு செய்தார் என்பதை எர்க்குலிசின் பன்னிரு வேலைகள் என்ற கட்டுரையில் தனித்தனி அத்தியாயங்களாக விவரங்கள் காணப்படுகின்றன. ஆனால் ஹெராக்கிள்ஸ் வெல்ல வேண்டிய எதிரிகள் அனைவருடனும் ஹீரா இணைக்கப்பட்டுள்ளார்.
வெளி இணைப்புகள்
பகுப்பு:கிரேக்கத் தொன்மவியல்
செவஸ்தோபோல்
செவஸ்தோபோல் (Sevastopol) உக்ரைன் நாட்டின் தெற்கில் உள்ள கருங்கடலில் அமைந்திருந்திருக்கும் கிரிமியா தீபகற்பத்தின் தென்கிழக்கில் அமைந்த பெரிய நகரம் மற்றும் துறைமுகத்துடன் கூடிய இராணுவக் கடற்படை தளம் ஆகும். 2014-ஆம் ஆண்டு முதல் உக்ரைன் அரசியல் சாசனச் சட்டப்படி, செவவஸ்தோபோல் நகரம் உக்ரைன் பகுதியில் இருப்பினும், அதன் நேரடிக் கட்டுப்பாடு உருசியா நாட்டிடம் உள்ளது. சனவரி 2021-ஆம் ஆண்டின் கணக்கெடுப்பின்படி, 864 சதுர கிலோ மீட்டர் பரப்பளவு கொண்ட செவஸ்தோபோல் நகரத்தின் மக்கள் தொகை 5,09,992 ஆகும். நிர்வாக வசதிக்காக செவஸ்தபோல் நகரம் 4 மாவட்டங்களாகப் பிரிக்கபட்டுள்ளது.
வரலாறு
1954-ஆம் ஆண்டில் சோவியத் ஒன்றியத்தின் அதிபர் குருசேவ், செவஸ்தபோல் உள்ளிட்ட கிரிமியா மூவலந்தீவு பகுதிகளை உக்ரைன் குடியசின் நிர்வாகப் பகுதியில் இணைத்தார். 1955-ஆம் ஆண்டின் உக்ரைனிய குடியரசுத் தேர்தலின் போது செவஸ்தபோல் நகரத்தை இரண்டு தேர்தல் மாவட்டத் தொகுதிகளாகப் பிரிகக்ப்பட்டது.
2013-2014 ஆண்டுகளில் உக்ரைனில் நடைபெற்ற யூரோமைதான் போராட்டத்தின் முடிவில், 23 பிப்ரவரி 2014 அன்று கீவ் நகரத்தில் உருசியாவின் எதிர்ப்பாளர்கள் அணி ஒன்று கூடி, உருசியாவிற்கு ஆதரவான உக்ரைன் அதிபர் விக்டர் யானுக்கோவிச்சை பதவியிலிருந்து விலக்கினர். 27 மற்றும் 28 பிப்ரவரி 2014 நாட்களில் ருசிய ஆதரவுக் ஆயுதக் கும்பல் மற்றும் ருசியப்படையினர் கிரிமியாவின்  செவஸ்தோபோல் நகரத்தின் அரசுக் கட்டிடங்கள், துறைமுகம், வானூர்தி நிலையம் மற்றும்  இராணுவ நிலைகளைக் கைப்பற்றினர்.
16 மார்ச் 2014 அன்று கிரிமியாவின் நிலையை அறிய செவஸ்தோபோல் நகரத்தில் நடத்தப்பட்ட பொதுமக்கள் வாக்கெடுப்பில், 89.5% வாக்குகள் பதிவானது. அதில் 95.6% வாக்குகள், செவஸ்தோபோல் நகரம் உள்ளிட்ட கிரிமியா பகுதிகள் உருசியாவுடன் இணைப்பதற்கு ஆதரவாக வாக்களிப்பட்டது. 18 மார்ச் 2014 அன்று உருசியாவின் மேற்பார்வையில் கிரிமியா குடியரசு மற்றும் செவஸ்தோபோல் நகரம் தன்னாட்சி பெற்ற பகுதிகளானது. கிரிமியாக் குடியரசு மற்றும் செவஸ்தோபோல் நகரம் உருசியாவுடன் இணைந்தது குறித்து சர்வதேச நாடுகள் இதுவரை அங்கீகாரம் வழங்கவில்லை. ஆனால் கிரிமியா தன்னாட்சிக் குடியரசு மற்றும் செவஸ்தோபோல் நகரத்தை உக்ரைனிக்குட்பட்ட பகுதியாக சர்வதேச நாடுகள் அங்கீகாரம் வழங்கியுள்ளது. உக்ரேனிய மற்றும் பன்னாட்டுச் சட்டப்படி செவஸ்தோபோல் நகரம் உக்ரைனின் பகுதியாகவே நீடித்தாலும், சட்டவிரோதமான செவஸ்தோபோல் நகரம் உருசியாவின் ஆளுகையின் கீழ் நிர்வகிக்கப்படுகிறது. இந்த நகரத்தில் உருசியர்கள் பெரும்பான்மையாகவும், உக்ரேனியர்கள் சிறுபான்மையாகவும் வாழ்கின்றனர்.
செவஸ்தோபோல் நகரம் கடல்சார் உயிரியல் ஆய்வு மற்றும் கடற்படை மையமாகவும், கடற்கரை சுற்றுலாத் தளமாகவும் விளகுகிறது. இங்கு கோடைக்காலம் மென்மையாக உள்ளது.
தட்ப வெப்பம்
செவஸ்தோபோல் நகரத்தின் அதிகபட்ச கோடைக்கால வெப்பம் 22 C ஆகும். குளிர்காலத்தில் பகல் நேர வெப்பம் 15 – ஆகவும், இரவில் 9 °C வெப்பம் இருக்கும். ஆண்டில் சனவரி மற்றும் பிப்ரவரி மாதங்களின் பகலில்  5 – வெப்பமும், இரவில்  1 °C பாகை வெப்பமும் இருக்கும். கோடைக்காலத்தில் பகல் நேர வெப்பம் 26 °C ஆகவும், இரவு நேர வெப்பம் 19 °C ஆகவும் இருக்கும். இந்நகரத்தில் கோடைக்காலம் மே மாதம் நடுவிலிருந்து செப்டம்பர் மாதம் முடிய 5 மாதங்கள் நீட்டிக்கும். இதன் ஆண்டின் சராசரி மழைப்பொழிவு  400 mm ஆகும்.
அரசியல் & நிர்வாகம்
உக்ரைன் நாட்டின் அரசியல் அமைப்பு சட்டப்படி, செவஸ்தோபோல் நகரம், உக்ரைன் நாட்டில் இருப்பினும், 2014-ஆம் ஆண்டு முதல் இந்நகரம் உருசியாவின் நேரடிக் கட்டுப்பாட்டில் உள்ளது.
நிர்வாகம்
நிர்வாக வசதிக்காக செவஸ்தோபோல் நகரம் 4 மாவட்டப் பகுதிகளாகப் பிரிக்கப்பட்டுள்ளது.
தொழில் துறை
செவஸ்தோபோல் நகரத்தில் வானூர்திகள் உற்பத்தி தொழிற்சாலை, உலோக உற்பத்தி, கப்பல் கட்டும் தொழிற்சாலைகள், வேதியியல் பொருட்கள் உற்பத்தி நிலையங்கள் உள்ளது. இந்நகரத்தில் நெல், கோதுமை, திராட்சை, தேயிலை, புகையிலை பயிரிடப்படுகிறது.
மக்கள் தொகை பரம்பல்
2021-ஆம் ஆண்டின் கணக்கெடுப்பின் படி, செவஸ்தோபோல் நகரத்தின் மக்கள் தொகை 4,29,922 ஆகும். இந்நகரத்தைச் சுற்றியுள்ள பகுதிகளின் மக்கள் தொகையைச் சேர்த்தால் செவஸ்தோபோல் நகரத்தின் மொத்த மக்கள் தொகை 5,09,992 ஆகும். 1989-ஆம் ஆண்டின் கணக்கெடுப்பின்படி, இந்நகரத்தில் உருசியர்கள் 74.4% ஆக இருந்தனர் 22001-ஆம் ஆண்டின் கணக்கெடுப்பின்படி, செவஸ்தோபோல் நகரத்தில் இரசியர்கள் 71.6%, உக்ரேனியர்கள் 22.4%), பெலரசியர்கள் 1.6%, தார்த்தர்கள் 0.7%, கிரிமிய தார்த்தர்கள் 0.5%, ஆர்மீனியர்கள் 0.3%, யூதர்கள் 0.3%, மால்டோவியர்கள் 0.2% மற்றும் அசர்பைஜைனியர்கர்கள் 0.2% ஆக இருந்தனர்
வெளி இணைப்புகள்
பகுப்பு:உக்ரைனிய நகரங்கள்
எட்மண்ட் ஃவெல்ப்ஸ்
thumb|right|எட்மண்ட் ஃவெல்ப்ஸ் '''எட்மண்ட் எஸ். ஃவெல்ப்ஸ்''' (பி. ஜூலை 26, 1933) அவர்கள் ஒரு புகழ்பெற்ற பொருளியல் அறிஞர். இவர் 2006ஆம் ஆண்டுக்கான பொருளியல் நோபல் நினைவுப் பரிசைப் பெற்றார். இவர் அமெரிக்காவில் உள்ள இல்லினாய் மாநிலத்தில் உள்ள எவன்ஸ்ட்டன் என்னும் ஊரில் பிறந்தார். 1960களில் இவர் யேல் கவ்லெஸ் நிறுவனத்தில் இருந்தபொழுது முன்வைத்த பொருளியல் வளர்ச்சிக் கருத்துக்கள் புகழ் பெற்றவை. தனிமனிதர்களின் பொருளியல், சிறு நிறுவனங்களின் பொருளியல் போன்றவற்றை ஆராயும் சிற்பொருளியல் (microeconomics) துறையின் கருத்துக்களோடு, வேலையற்றோரின் எண்ணிக்கைநிலை, பணப்புழக்கம்-கூலி, பணவீக்கம் முதலிய பேரினப்பொருளியல் கருத்துக்களை உறவுப் படுத்தியது இவருடைய அறிவார்ந்த பொருளியல் கொள்கைகள் எனக் கருதப்படுகின்றது.
ஃவெல்ப்ஸ் அவர்கள் 1955ல் ஆம்ஹெர்ஸ்ட் கல்லூரியில் இளங்கலைப் பட்டம் பெற்றார். பின்னர் யேல் பல்கலைக்கழகத்தில் 1959ஆம் ஆண்டில் முனைவர் பட்டம் பெற்றார். யேல் பல்கலைக்கழகத்தில் பேராசிரியர் பணியைத்தொடங்கிய பின், பென்சில்வேனியா பல்கலைக்கழகத்திலும், கொலம்பியா பல்கலைக்கழகத்திலும் பணியாற்றினார்.
நோபல் பரிசுக் குழு அளித்த பட்டையத்தில் இவருடைய பொருளியல் கருத்துக்கள், குறுகிய-கால, நெடுங்காலப் பொருளியல் கொள்கைகளின் விளைவுகளுக்கு இடையே உள்ள உறவை ஆழ அறிந்துகொள்ள உதவியன என்று குறிப்பிடுகின்றது.
வெளி இணைப்புகள்
பகுப்பு:நோபல் பொருளியற் பரிசு பெற்றவர்கள் பகுப்பு:1933 பிறப்புகள் பகுப்பு:வாழும் நபர்கள் பகுப்பு:அமெரிக்கப் பொருளியலாளர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள் பகுப்பு:யேல் பல்கலைக்கழக முன்னாள் மாணவர்கள்
திருநெல்வேலி மாவட்டத்திலுள்ள கல்வி நிலையங்கள்
திருநெல்வேலி மாவட்டத்திலுள்ள கல்வி நிலையங்கள் என்பது இந்தியாவின் தமிழ்நாட்டில், திருநெல்வேலி மாவட்டத்தில் செயற்பட்டுவரும் பல்கலைக்கழகங்கள், கல்லூரிகள், பள்ளிகள் உள்ளிட்ட கல்வி நிலையங்களின் பட்டியலாகும். மனோன்மணியம் சுந்தரனார் பல்கலைக்கழகம், திருநெல்வேலி அண்ணா பல்கலைக்கழகம் ஆகியவை இம்மாவட்டத்தில் இயங்கிவரும் தமிழக அரசின் கல்வி நிலையங்களாகும்.
பல்தொழில் நுட்பப் பயிலகம்
1.	சங்கர் இன்ஸ்டிட்யூட் பல்தொழில் நுட்பப் பயிலக கல்லூரி, திருநெல்வேலி
2.	அம்மை அப்பா பல்தொழில் நுட்பப் பயிலக கல்லூரி, இராதாபுரம்
3.	அருள்மிகு செந்திலாண்டவர் பல்தொழில் நுட்பப் பயிலக கல்லூரி, தென்காசி
4.	எப்.எக்ஸ் பல்தொழில் நுட்பப் பயிலக கல்லூரி, தருவை
5. எவரெஸ்ட் பல்தொழில் நுட்பப் பயிலக கல்லூரி, கடையநல்லூர்
6.	கோமதி அம்பாள் பல்தொழில் நுட்பப் பயிலக கல்லூரி, சிவகிரி
7.	ஹைடெக் பல்தொழில் நுட்பப் பயிலக கல்லூரி, Samugarangapuram
8.	ஐ. ஆர். டி (சாலைப் போக்குவரத்து நிறுவன) பல்தொழில் நுட்பப் பயிலக கல்லூரி, பாளையங்கோட்டை
9.	எம்.எஸ்.பி வேலாயுத நாடார் இலக்குமிதாயம்மாள் பல்தொழில் நுட்பப் பயிலக கல்லூரி, பாவூர்சத்திரம்
10.	பி.எஸ்.என் (P.S.N) பல்தொழில் நுட்பப் பயிலக கல்லூரி, பாளையங்கோட்டை
11.	Pastor Lenssen பல்தொழில் நுட்பப் பயிலக கல்லூரிe, இராதாபுரம்
12.	பசும்பொன் நேதாஜி பல்தொழில் நுட்பப் பயிலக கல்லூரி, சங்கரன்கோவில்
13.	பெட் (PET) பல்தொழில் நுட்பப் பயிலக கல்லூரி, இராதாபுரம்
14.	ஆர்இசிடி (RECT) பல்தொழில் நுட்பப் பயிலக கல்லூரி, நாங்குநேரி
15.	எஸ். வீராசாமி செட்டியார் பல்தொழில் நுட்பப் பயிலக கல்லூரி, புளியங்குடி
16. எஸ். ஏ. ராஜாஸ் (S.A. Raja's) பல்தொழில் நுட்பப் பயிலக கல்லூரி, வடக்கன்குளம்
17.	எஸ். தங்கப்பழம் பல்தொழில் நுட்பப் பயிலக கல்லூரி, திருநெல்வேலி
18.	ஸ்காட் பல்தொழில் நுட்பப் பயிலக கல்லூரி, சேரன்மகாதேவி
19.	சிறீ ரமண இன்ஸ்டிட்யூட் பல்தொழில் நுட்பப் பயிலக கல்லூரி, நாங்குநேரி
20.	செயின்ட். மரியம் (St. Mariam) பல்தொழில் நுட்பப் பயிலக கல்லூரி, ஆலங்குளம்
22.	 த இந்தியன் பல்தொழில் நுட்பப் பயிலக கல்லூரி, இராதாபுரம்
23.	த கெவின் பல்தொழில் நுட்பப் பயிலக கல்லூரி, பாளையங்கோட்டை
25. வி.கே.பி (V.K.P) பல்தொழில் நுட்பப் பயிலக கல்லூரி, கடையநல்லூர்
26.	மெரிட் பல்தொழில் நுட்பப் பயிலக கல்லூரி, இடைகால்
மேற்கோள்கள்
பகுப்பு:திருநெல்வேலி மாவட்டத்திலுள்ள கல்வி நிலையங்கள்
தாவூத் இப்ராகிம்
தாவூத் இப்ராகிம் (داؤد ابراہیم) டி-கம்பெனி என்ற மும்பையில் அமைந்த குற்றவாளி அமைப்பின் தலைவர் ஆவார். இன்டர்போலின் குற்றவாளிகளின் பட்டியலில் கடுமையாகத் தேடப்படுவர்களில் ஒருவராக உள்ளார். 1993 மும்பை குண்டுவெடிப்புகளை இவர் திட்டமிட்டு ஒழுங்குபடுத்தி அதற்கு நிதியுதவி செய்துள்ளார்.
2003இல் அமெரிக்க அரசு இவரை "உலகத் தீவிரவாதி" என்று குறித்து இவரின் பணம், சொத்துகளை தடை செய்ய வேண்டும் என்று ஐக்கிய நாடுகளுக்கு கோரிக்கை செய்துள்ளது. இந்திய அரசு இவர் தற்போது கராச்சியில் வசிக்கிறார் என்று கூறுகிறது, ஆனால் பாகிஸ்தான் அரசு இதனை மறுக்கின்றது.
2011இல் கராச்சி, பாகிஸ்தானில் நடைபெற்ற இவரின் மகனின் திருமணத்தில் பாகிஸ்தான் உயரதிகாரிகள், உளவுத்துறையினர் வந்ததாக தகவல்கள் உள்ளன.
உலகில் அதி சக்திவாய்ந்த மனிதர்களில் இவரிற்கு 52ஆவது இடத்தை போர்ப்ஸ்(Forbes) சஞ்சிகை வழங்கியுள்ளது.
ஆதாரங்கள்
பகுப்பு:இந்தியக் குற்றவாளிகள் பகுப்பு:1955 பிறப்புகள் பகுப்பு:வாழும் நபர்கள் பகுப்பு:1993 பம்பாய் குண்டுவெடிப்புகள்
அம்மையநாயக்கனூர் (பாளையம்)
தமிழகத்தில் விஜயநகரப் பேரரசின் ஆட்சி நடைபெற்றபோது, மதுரை மண்டலத்தை நிர்வகித்த விசுவநாத நாயக்கர் மதுரை மண்டலத்தை 72 பாளையங்களாகப் பிரித்தார். இதில் அம்மையநாயக்கனூர் ஒரு பாளையமாக இருந்தது. இந்தப் பகுதி தற்போது திண்டுக்கல் மாவட்டத்தில் அமைந்துள்ளது.
மேற்கோள்கள்
பகுப்பு:குறுநில மன்னர்கள் பகுப்பு:பாளையங்கள்
குறளையம்பட்டி பெருமாள் கோயில்
குறளையம்பட்டி பெருமாள் கோயில் தமிழ்நாட்டில் தூத்துக்குடி மாவட்டம், குறளையம்பட்டி என்னும் ஊரில் அமைந்துள்ள பெருமாள் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜவகர்லால் நேரு பல்கலைக்கழகம்
ஜவகர்லால் நேரு பல்கலைக் கழகம் (Jawaharlal Nehru University) புது தில்லியில் உள்ள மத்திய பல்கலைக் கழகம் ஆகும். இது 1969-ல் தொடங்கப்பட்டது. உலக அளவில் புகழ் பெற்ற பல்கலைக் கழகமாக இது திகழ்கின்றது.
இந்திய மொழிகள் நடுவத்தில் தமிழ் ஆய்வுப் பிரிவு ஒன்றும் உள்ளது.
ஷெகான் மதுசங்கா
தேவபுரேஜ் ஷெஹான் மதுஷங்க குமாரா (Devapurage Shehan Madushanka Kumara பிறப்பு:மே 10, 1995) பொதுவாக ஷெஹான் மனுஷங்க என அறியப்படும் இவர் இலங்கை துடுப்பாட்ட அணியின் வீரர் ஆவார் இவர் இலங்கை துடுப்பாட்ட அணி சார்பாக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது 20 ஆகிய போட்டிகளில் விளையாடி வருகிறார். வலது கை மட்டையாளர் மற்றும் வலது கை மித வேகப்பந்து வீச்சாளரான இவர் ஜோசப் வாஸ் கல்லூரியில் பயின்றார்.
உள்ளூர் போட்டிகள்
ஜிம்பாப்வே டெவலப்மென்ட் லெவன் அணிக்கு எதிராக முதல் தரத் துடுப்பாட்டப் போட்டிகளில் இவர் அறிமுகமானார் இவர் 15 மார்ச் 2017 அன்று 2016–17 மாவட்ட ஒருநாள் போட்டித் தொடரில் இவர் கிலினோச்சி மாவட்ட துடுப்பாட்ட அணிக்காக பட்டியல் அ  துடுப்பாட்ட போட்டிகளில் அறிமுகமானார். மார்ச் 2018 இல், இவர் 2017–18 சூப்பர் ஃபோர் மாகாணத் துடுப்பாட்ட தொடரில் இவர்  தம்புல்லா அணியில் இடம் பெற்றார். அடுத்த மாதம் அறிவிக்கப்பட்ட 2018 சூப்பர் மாகாண ஒருநாள் போட்டிக்கான தம்புல்லா அணியிலும் இவர் இடம் பெற்றார்.
2018 ஆம் ஆண்டில் நடைபெற்ற எஸ்.எல்.சி இருபது20 துடுப்பாட்ட லீக்கில் தம்புல்லா துடுப்பாட்ட அணியில் இவர் இடம் பெற்றார். மார்ச் 2019 இல், 2019 சூப்பர் மாகாண ஒருநாள் போட்டிக்கான தொடரில் இவர் காலி துடுப்பாட்ட அணியில் இடம் பெற்றார்.
சர்வதேச வாழ்க்கை
வங்காளதேச துடுப்பாட்ட அணி இலங்கை துடுப்பாட்ட அணி மற்றும் மேற்கிந்தியத் தீவுகள் துடுப்பாட்ட அணி ஆகிய மூன்று அணிகள் கலந்து கொண்ட முத்தரப்பு தொடருக்கான இலங்கையின் ஒருநாள் சர்வதேச (ஒருநாள்) அணியில் இவர் இடம் பெற்றார். 27 ஜனவரி 2018 அன்று நடந்த முத்தரப்பு தொடரின் இறுதிப் போட்டியில் வங்காளதேசத் துடுப்பாட்ட அணிக்கு எதிராக இலங்கைக்காக ஒருநாள் போட்டியில் இவர் அறிமுகமானார். இந்த போட்டியில், இவர் ஹாட்ரிக் இலக்குகளை வீழ்த்தினார் இதன்மூலம் ஒருநாள் பன்னாட்டுத் துடுப்பாட்டப் போட்டியில் அறிமுகப் போட்டியில் ஹாட்ரிக் இலக்குகளை வீழ்த்திய நான்காவது சர்வதேச வீரர் மற்றும் இரண்டாவது இலங்கை வீரர் எனும் சாதனை படைத்தார்.
பிப்ரவரி 2018 இல், வங்காளதேசத் துடுப்பாட்ட அணிக்கு எதிரான தொடருக்கான இலங்கையின் பன்னாட்டு இருபது20 அணியில் இவர் இடம் பெற்றார். இவர் பிப்ரவரி 15, 2018 அன்று வங்காளதேச துடுப்பாட்ட அணிக்கு எதிரான பன்னாட்டு இருபது20 போட்டியில் அறிமுகமானார்.
இரண்டாவது டி 20 போட்டியில், மதுஷங்கா ஒரு ஓவரில் இரண்டு ஆரம்ப விக்கெட்டுகளை வீழ்த்தி இலங்கை அணி வெற்றி பெறுவதற்கு உதவிகரமாக இருந்தார். இருப்பினும், அவரது காயத்தால், இவர் மார்ச் மாதம்  நடைபெற இருந்த  நிதாகஸ் கோப்பைத் தொடர் மற்றும் சில இரு தரப்பு போட்டிகளில் விளையாட இயலாமல் போனது.
மே 2018 இல், 2018–19 இல் இலங்கை துடுப்பாட்ட வாரியத்தால் தேசிய ஒப்பந்தம் வழங்கப்பட்ட 33 கிரிக்கெட் வீரர்களில் ஒருவராக இருந்தார். டிசம்பர் 2018 இல், 2018 ஏ.சி.சி வளர்ந்து வரும் ஆசிய அணிகள் கோப்பைக்கான இலங்கை அணியில் இடம் பெற்றார்.
குறிப்புகள்
பகுப்பு:இலங்கைத் துடுப்பாட்டக்காரர்கள் பகுப்பு:1995 பிறப்புகள் பகுப்பு:வாழும் நபர்கள்
ஷாசியா மிர்சா
ஷாசியா மிர்சா ( Shazia Mirza ) ஒரு ஆங்கில நகைச்சுவை நடிகையும், எழுத்தாளரும் ஆவார். இவர் தனது மேடை நகைச்சுவைகளுக்காகவும், பிரிட்டிஷ் செய்தித்தாள்களான தி கார்டியன் மற்றும் தி டெய்லி டெலிகிராப் ஆகியவற்றில் எழுதிய கட்டுரைகளுக்காக மிகவும் பிரபலமானவராக அறியப்படுகிறார்.
ஆரம்ப வாழ்க்கை மற்றும் கல்வி
மிர்சா இங்கிலாந்தின் பர்மிங்காமில் பிறந்தார், 1960 களில் இங்கிலாந்தின் பர்மிங்காமுக்கு குடிபெயர்ந்த முஸ்லீம் பாகிஸ்தானிய பெற்றோரின் மூத்த மகள் ஆவார்.
எழுத்துப் பணி
மிர்சா 2008 மற்றும் 2010 க்கு இடையில் தி கார்டியனில் கட்டுரையாளராக இருந்தார் கடந்த காலத்தில் இவர் தி நியூ ஸ்டேட்ஸ்மேன் மற்றும் டான் செய்தித்தாள்களுக்கு பத்திகள் எழுதியுள்ளார்.
தொலைக்காட்சி மற்றும் வானொலி
இவர் சேனல் 5 இன் மேற்பூச்சு விவாதத் தொடரான தி ரைட் ஸ்டஃப், இல் ஒரு வழக்கமான குழு உறுப்பினராக இருந்தார், மேலும் மற்ற தொலைக்காட்சி நிகழ்ச்சிகளிலும் தோன்றியுள்ளார்.
ஏப்ரல் 2007 இல், இவர் பிபிசி த்ரீயில், தனது ஆவணப்படத்தை வழங்கினார்.
மிர்சா சேனல் 4 (2017) இல் செலிபிரிட்டி தி ஐலேண்ட் வித் பியர் கிரில்ஸுடன் நேரடி விளையாட்டு நிகழ்ச்சிகளிலும் தோன்றியுள்ளார், மேலும் 2018 இல், சேனல் 5 நிகழ்ச்சியான செலிப்ஸ் இன் சோலிட்டரி நிகழ்ச்சியிலும் பங்கேற்றுள்ளார்.
அங்கீகாரம்
2013 இன் பிபிசியின் 100 பெண்களில் ஒருவராக இவர் அங்கீகரிக்கப்பட்டார்
சான்றுகள்
பகுப்பு:வாழும் நபர்கள்
மதுரை எஸ். சோமசுந்தரம்
ஆரம்பகால வாழ்க்கை
மதுரை சோமு கலைக்குடும்பம் ஒன்றில் சச்சிதானந்தம் பிள்ளை, கமலாம்பாள ஆகியோருக்குப் பிறந்தார். இவருடைய பாட்டனார் சுந்தரராஜப் பிள்ளை, பாட்டியார் நாகரத்தினம்மாள். தந்தையாருக்கு இவர் 10வது பிள்ளை. பெற்றோர்கள் இவரை பரமசிவம் என்று அழைத்தனர்.
தனது இசைப் பயிற்சியை சேச பாகவதர், அபிராம சாஸ்திரி மற்றும் சித்தூர் சுப்ரமண்யம் பிள்ளை ஆகியோரிடமிருந்து பெற்றார். சித்தூர் சுப்பிரமணியம் பிள்ளை சென்னை, புரசைவாக்கம் வல்லம் பங்காருச் செட்டித் தெருவில் குடியிருந்தார். அவரது வீட்டிலேயே 14 ஆண்டுகள் தங்கி இசைப் பயிற்சி பெற்றார்.
திருமணம்
1947 இல் திருக்கருகாவூர் வித்துவான் குருநாதபிள்ளை என்பவரின் பேத்தியும், சக்திவேல் பிள்ளை என்பவரின் மகளுமான சரோஜா என்பவரைத் திருமணம் புரிந்தார்.
தொழில் வாழ்க்கை
இவர் தனது முதல் கச்சேரியை 1934 ஆம் ஆண்டு திருச்செந்தூரில் நிகழ்த்தினார். இவர் வாய்ப்பாட்டில் மட்டுமல்லாமல், மிருதங்கம், கஞ்சிரா போன்ற இசைக்கருவிகளிலும் சிறந்த பயிற்சி உடையவர். 1979 ஆம் ஆண்டில் திருவாவடுதுறை ஆதீன வித்துவானாகவும், தமிழக அரசின் அரசவைக் கவிஞராகவும், காஞ்சி காமகோடி பீடத்தின் ஆஸ்தான வித்துவானாகவும் நியமிக்கப்பட்டார்.
மாதுலிகா, ஓம்காளி, வசீகரி, சோமப்பிரியா போன்ற இராகங்களை இவர் உருவாக்கியுள்ளார்.
திரைப்படத்தில் பாடல்
1972 ஆம் ஆண்டில் வெளிவந்த தெய்வம் திரைப்படத்தில் மருதமலை மாமணியே முருகையா.. என்ற பாடலைப் பாடினார். இதனை விட "சஷ்டி விரதம்" என்ற திரைப்படத்திலும் பாடியுள்ளார்.
மேற்கோள்கள்
பகுப்பு:1919 பிறப்புகள் பகுப்பு:1989 இறப்புகள் பகுப்பு:கருநாடக இசைப் பாடகர்கள் பகுப்பு:இசைப்பேரறிஞர் விருது பெற்றவர்கள் பகுப்பு:பத்மசிறீ விருது பெற்ற தமிழர்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:20 ஆம் நூற்றாண்டுக் கருநாடக இசைக் கலைஞர்கள் பகுப்பு:சங்கீத கலாசிகாமணி விருது பெற்றவர்கள் பகுப்பு:சென்னைப் பாடகர்கள் பகுப்பு:பத்மசிறீ விருது பெற்ற கலைத் துறையினர்
இன்டசுஇண்டு வங்கி
இன்டசுஇண்டு வங்கி வரையறுக்கப்பட்டது இந்தியாவின் மும்பையை தலைமையிடமாகக் கொண்டு செயல்பட்டுவரும், தனியார்த்துறையைச் சேர்ந்த புதிய தலைமுறை வணிக வங்கியாகும். இவ்வங்கி, வணிக நடவடிக்கைகளையும், மின்னணு வங்கிச் சேவைகளையும் வழங்கிவருகிறது. இவ்வங்கி 1994ஆம் ஆண்டில் அப்போதைய மத்திய நிதி அமைச்சர் மன்மோகன் சிங் அவர்களால் திறந்து வைக்கப்பட்டது. இந்திய புதிய தலைமுறை தனியார் வங்கிகளில், இவ்வங்கியே முதன்மையான வங்கியாகும்.
மேற்கோள்கள்
பகுப்பு:இந்திய வங்கிகள் பகுப்பு:நிப்டி_50_நிறுவனங்கள்
குயின் மேரி அருவி
குயின் மேரி அருவி(Queen Mary Falls) என்பது ஆத்திரேலியாவின், குயின்ஸ்லாந்தில் உள்ள டார்லிங் டவுன்ஸ் பகுதியில் அமைந்துள்ள ஸ்பிரிங் க்ரீக் மீது இருந்து விழும் ஒரு அருவி ஆகும்.
இருப்பிடம் மற்றும் அம்சங்கள்
குயின் மேரி அருவியானது, மெயின் ரேஞ்ச் தேசியப் பூங்காவில் இந்த நீர்வீழ்ச்சி அமைந்துள்ளது. இது குயின்ஸ்லான் / புதிய தென் வேல்ஸ் எல்லைக்கு அருகே மெக்பெர்சன் ரேஞ்சிலிருந்து 40 மீட்டர் (130 அடி) [3] இறங்குகிறது. இது வார்விக் தென்கிழக்கில் 50 கிலோமீட்டர் (31 மைல்) மற்றும் கில்லர்னே நகருக்கு கிழக்கே 10 கிலோமீட்டர் (6.2 மைல்) அமைந்துள்ளது. பகுப்பு:ஆஸ்திரேலிய அருவிகள் பகுப்பு:குயின்ஸ்லாந்து
மா. மணி
முகம் மாமணி என அறியப்படும் '''மா. மணி''' (1931 - 24 பெப்ரவரி 2022) என்பவர் தமிழ்நாட்டைச் சேர்ந்த பத்திரிக்கையாளர், எழுத்தாளர் ஆவார்.
நானும் ரௌடி தான் (திரைப்படம்)
நானும் ரௌடி தான் (Naanum Rowdy Dhaan) என்பது 2015 ஆம் ஆண்டில் வெளிவந்த கறுப்பு நகைச்சுவை-அதிரடித் தமிழ்த் திரைப்படம் ஆகும். இத்திரைப்படத்தினை விக்னேஷ் சிவன் எழுதி இயக்கினார். விஜய் சேதுபதி மற்றும் நயன்தாரா ஆகியோர் இத்திரைப்படத்தின் முக்கிய கதாப்பாத்திரங்களாக நடித்துள்ளனர். தன்னுடைய வன்டர்பார் பிலிம்ஸ் மூலம் நடிகர் தனுஷ் இத்திரைப்படத்தினை இயக்கினார். அத்துடன் இத்திரைப்படத்திற்கு அனிருத் ரவிச்சந்திரன் இசையமைத்தார். புதுச்சேரி மற்றும் சென்னை ஆகிய இடங்களில் 75 நாட்களாக இத்திரைப்படத்தின் படப்பிடிப்புக்கள் இடம்பெற்றன. 2015 ஆம் ஆண்டு அக்டோபர்,21 ஆம் தேதி வெளிடப்பட்ட இத்திரைப்படம் விமர்சன ரீதியாகவும் வசூல் ரீதியாகவும் வெற்றிபெற்றது.
தயாரிப்பு
2013 ஆம் ஆண்டு ஏப்ரல் மாதத்தில், போடா போடி திரைப்படத்தினை இயக்கிய பின்னர் இசையமைப்பாளர் அனிருத் ரவிச்சந்திரனை முதன்மைக் கதாப்பாத்திரமாக வைத்து ஓர் திரைப்படம் எடுக்கவுள்ளதாக அறிவித்தார். அத்திரைப்படதிற்கு "நானும் ரவுடி தான்" எனும் தலைப்பு வைத்திருப்பதாகவும் கூறப்பட்டது. அனிருத்துடன் இணைந்து நடிப்பதற்காக முதன்மைப் பெண் கதாப்பாத்திரமாக சமந்தாவை நடிக்கச் செய்யலாம் எனவும் படக்குழு தீர்மானித்தது. இதற்கிடையில் ஒரு மாதங்களின் பின்னர் திரைப்படத்தில் நடிப்பதற்கு அனிருத் மறுப்புத் தெரிவித்தார். ஆகவே அவரின் இடத்தில் மற்றுமொரு கதாநாயகனைத் தெரிவுசெய்ய வேண்டிய தேவை படக்குழுவிற்கு ஏற்பட்டது.
மா. மணி
இலக்கியப் பணிகள்
1982இல் சென்னை, கலைஞர் கருணாநிதி நகரில் இலக்கிய வட்டம் என்ற பெயரிலான ஒரு இலக்கி அமைப்பைத் துவக்கினார். அந்த அமைப்பின் சார்பில் மாதந்தோறும் முதல் ஞாயிறுகளில் அறிஞர் பெருமக்களை கொண்டு இலக்கியச் சொற்பொழிவுகள் நடத்தி வந்தார். 1983ஆம் ஆண்டு முதல் முகம் என்னும் இலக்கிய மாத இதழைத் தொடங்கி 40 ஆண்டுகள் நடத்தி வந்தார். இவரது தமிழ்ப் பணிக்காக பல விருதுகளையும், பட்டங்களும் வழங்கப்பட்டுள்ளன.
நானும் ரௌடி தான் (திரைப்படம்)
தயாரிப்பு
2013 ஆம் ஆண்டு நவம்பர் மாதத்தில் இத்திரைப்படத்தை தயாரிக்கவுள்ளதாகத் தெரிவித்த இயக்குநர் கௌதம் மேனனால் திரைப்படத்தின் கதாநாயகனாக நடிப்பதற்கு நடிகர் கௌதமுடன் ஒப்பந்தம் கைச்சாத்தியுள்ளதாகவும் அனிருத் திரைப்படத்தின் இசையமைப்பாளர் எனவும் அதிகாரப்பூர்வமாக அறிவிக்கப்பட்டது. படப்பிடிப்பாளராக அப்போது ராஜா ராணி திரைப்படத்தின் படப்பிடிப்பு வேலைகளில் ஈடுபட்டுக் கொண்டிருந்த ஜோர்ஜ் வில்லியம்சும் சண்டைப் பயிற்சியாளராக திலீப் சுப்பு ராஜனும் ஒப்பந்தம் செய்யப்பட்டனர். ரவுடிக் கும்பல் ஒன்றின் பிடியில் மாட்டுப்பட்டிருக்கும் 19 வயதுச் சிறுவன் பற்றியதே கதைக்கருவாகும் எனவும் திரைப்படத்தின் படப்பிடிப்புக்களை, மும்பை, சென்னை, புதுச்சேரி ஆகிய இடங்களில் எடுக்கவுள்ளதாகவும் இயக்குநர் விக்னேஷ் சிவன் தெரிவித்தார். விக்னேச் சிவனின் கதையில் நடிக்க விருப்பம் கொண்ட நடிகை லாவண்யா (Lavanya Tripathi) காது கேட்காத பெண் ஒருவராகவும் திரைப்படத்தின் முதன்மைப் பெண் கதாப்பாத்திரமாகவும் ஒப்பந்தம் செய்யப்பட்டார். எனினும் இறுதியில் படத்தின் தயாரிப்புகள் தோல்வி கண்டன, ஆகையால் விக்னேஷ் சிவன் த்னது திரைப்படத்தைத் தயாரிப்பதற்கு தயாரிப்பாளர் ஒருவருக்காகவும் கதாநாயகன் ஒருவருக்காகவும் காத்திருந்தார்.
மா. மணி
இலக்கியப் பணிகள்
மாமணி தன் 17 வயதில் இருந்தே மேடைகளில் பேசத் துவங்கினார். மேலும் சிறுகதை, கட்டுரை, புதினம், கவிதை, நாடகம், வரலாறு என பலவற்றை இதழ்களில் எழுதியுள்ளார். இவருடைய படைப்புகள் 18 நூல்களாக வெளிவந்துள்ளன. இவரைப்பற்றி இவரது மணிவிழாவில் அறிஞர்கள் ஆற்றிய உரைகள் தொகுக்கபட்டு நூலாக வெளிவந்துள்ளது.
நானும் ரௌடி தான் (திரைப்படம்)
தயாரிப்பு
2014 ஆம் ஆண்டு விநாயக சதுர்த்தித் தினமான ஆகஸ்ட் 29 அன்று த்னது டுவிட்டர் பக்கத்தில் நடிகர் தனுஷ் தன்னுடைய வன்டர்பார் பிலிம்ஸ் மூலம் இத்திரைப்படத்தை இயக்குவதாகவும் அதில் நடிக்கும் நடிகர், நடிகைகளின் விபரங்கள் பற்றியும் அதற்கு வைக்கவுள்ள தலைப்பு பற்றியும் குறிப்பிட்டார். ஆகவே இறுதியில் விஜய் சேதுபதி மற்றும் நயன்தாரா ஆகியோர் இத்திரைப்படத்தின் முக்கிய கதாப்பாத்திரங்களாக ஒப்பந்தம் செய்யப்பட்டனர். டிசம்பர் 2014 இல் திரைப்படத்தின் படப்பிடிப்புக்கள் ஆரம்பமாகின. படத்தின் ஆபத்தான காட்சிகள் அனைத்தும் 40 நாட்களாக புதுச்சேரியில் படமாக்கப்பட்டன. புதுச்சேரி பேருந்து நிலையத்தில் இருந்து ஒன்பது கிலோமீற்றர்கள் தொலைவில் அமைந்துள்ள திருக்காமேஸ்வரர் ஆலயத்தில் இத்திரைப்படத்தின் முதற் படப்பிடிப்புகள் இடம்பெற்றன. இதற்கிடையில் திரைப்படத்தில் நடிக்கும் நடிகர்களுள் ஒருவராக ஆர். ஜே. பாலாஜியும் இணைந்து கொண்டார். திரைப்படத்தில் வருகின்ற சில காட்சிகளுக்காக விஜய் சேதுபதி உடல் எடையினை குறைக்க வேண்டும் விக்னேஷ் சிவன் என அறிவித்தன் காரணமாகக் கடின முயற்சியுடன் உணவுக் கட்டுப்பாட்டை மேற்கொண்டு தனது உடல் எடையை விஜய் சேதுபதி குறைத்துக்கொண்டார். ரவுடிக் கும்பலில் ஒருவராக நடிப்பதற்காக 2014 டிசம்பரில் நடிகர் ஆனந்த் ராஜ் இணைத்துக் கொள்ளப்பட்டார்.
மா. மணி
குடும்பம்
மாமணி 1956ஆண்டு இராதா என்பவரை தமிழ் முறைப்படி திருமணம் செய்துகொண்டார். இவருக்கு இரண்டு மகள்களும் இரண்டு மகன்களும் உண்டு. முகம் மாமணி சென்னையில் 2022, பெப்ரவரி, 24 அன்று மூப்பின் காரணமாக தன் 91வது வயதில் இறந்தார்.
நானும் ரௌடி தான் (திரைப்படம்)
வெளி இணைப்புக்கள்
பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நயன்தாரா நடித்த திரைப்படங்கள் பகுப்பு:விஜய் சேதுபதி நடித்த திரைப்படங்கள் பகுப்பு:பார்த்திபன் நடித்த திரைப்படங்கள்
மா. மணி
குறிப்புகள்
பகுப்பு:திருநெல்வேலி மாவட்ட எழுத்தாளர்கள் பகுப்பு:சென்னை நபர்கள் பகுப்பு:1931 பிறப்புகள் பகுப்பு:2022 இறப்புகள் பகுப்பு:தமிழக எழுத்தாளர்கள்
மருத்துவ தொற்றுநோயியல்
மருத்துவ தொற்றுநோயியல் (Clinical epidemiology) என்பது தொற்றுநோயியலின் ஓரு துணை பிரிவு ஆகும். குறிப்பாக தொற்றுநோய்கள் தொடர்புடைய பிரச்சினைகளில் இப்பிரிவு கவனம் செலுத்துகிறது. 1938ஆம் ஆண்டு அமெரிக்க மருத்துவ ஆய்வுக்கான சங்கத்தில் உரையாற்றியபோது  இயீன் பால் அவர்களால் முதன்முதலில் மருத்துவ தொற்றுநோயியல் என்ற சொற்பிரயோகம் அறிமுகப்படுத்தப்பட்டது. சில நேரங்களில் இது "மருத்துவத்தின் அடிப்படை அறிவியல்" என்றும் குறிப்பிடப்படுகிறது.
வரையறை
1938 ஆம் ஆண்டில் "மருத்துவ தொற்றுநோயியல்" என்ற வார்த்தையை உருவாக்கியபோது, அவர் இதை "தொற்றுநோய் நிபுணர்களால் மக்கள்தொகையில் நோயைப் படிக்கப் பயன்படுத்தப்படும் அளவு கோட்பாடுகளுக்கும் ,தனிப்பட்ட நபர்களின் நோயில் முடிவெடுக்கும் மருத்துவத்தின் தினசரி நடவடிக்கைகளுக்கும்  இடையிலான திருமணம்" என்று வரையறுத்தார். இசுடீபன்சன் & பாபிக்கரின் (2000) கருத்தின்படி "மருத்துவ தொற்றுநோயியல் என்பது நோய் பரவல் மற்றும் நிர்ணயம் பற்றிய ஆய்வு மற்றும் கட்டுப்பாடு  என வரையறுக்கப்படுகிறது." வால்டர் ஓ. இசுபிட்சர் என்பவர் வரையறைகளில் எவையெவை தெளிவாக வரையறுக்கப்படவில்லை என்பவற்றை எடுத்துரைத்துள்ளார். மருத்துவ தொற்றுநோயியல் என்ற சொல்லாடலில் விமர்சனங்கள் இருந்தபோதிலும், தொற்றுநோயியல் பற்றிய ஒரு குறிப்பிட்ட துணைப்பிரிவை வரையறுக்க இது ஒரு பயனுள்ள வழியாகும் என்று அவர் உணர்ந்தார். இதற்கு நேர்மாறாக, இயான் எம். லாசுட் இந்த வார்த்தை ஒரு சொல்முரண் என்றும், பல்வேறு மருத்துவப் பள்ளிகளில் இது  பிரபலமடைந்து வருவது ஒரு தீவிர பிரச்சனை என்றும் கூறுகிறார்.
மேற்கோள்கள்
பகுப்பு:நோய்ப்பரவலியல் பகுப்பு:மருத்துவம்
தோராசு
தோராசு (Doras) என்ற மீன் பேரினம் முள் பூனைக்குடும்ப மீன்களின் ஓர் பேரினமாகும். இவை தென் அமெரிக்காவின் வெப்ப மண்டலப் பகுதிகளில் காணப்படுகிறது.
சிற்றினங்கள்
இந்த பேரினத்தில் தற்போது ஐந்து அங்கீகரிக்கப்பட்ட சிற்றினங்கள் உள்ளன. அண்மையில் மூன்று சிற்றினங்கள் தோ''. ஐஜென்மன்னி, தோ. பிம்ப்ரியாட்டஸ் மற்றும் தோ. பங்டேடசு சமீபத்தில் ஒசான்கோரா என்ற புதிய பேரினத்திற்கு மாற்றப்பட்டன.''
செக்காரப்பட்டி வெக்காளியம்மன் கோயில்
செக்காரப்பட்டி வெக்காளியம்மன் கோயில் தமிழ்நாட்டில் சேலம் மாவட்டம், செக்காரப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஒரு படம் ஆயிரம் சொற்களுக்கு இணையானது
300px|thumb|இந்தக் கட்டுரையின் கருத்தை விளக்கும் ஒரு சிறு உரையாடலுடன் கூடிய படம் ஒரு படம் ஆயிரம் சொற்களுக்கு இணையானது (A picture is worth a thousand words) என்ற பழமொழி ஒரு குழப்பம் தரக்கூடிய விளக்கத்தை ஒரு வரைபடம் மூலம் தெளிவாக விளக்க இயலும் யோசனை முறையை குறிக்கும் வாக்கியமாகும்.
இணையான மேற்கோள்கள்
இப்பழமொழிக்கு இணையான மேற்கோள்கள் வெவ்வேறு காலங்களில் வெவ்வேறு நபர்களால் கூறப்பட்டுளது.
மேற்கோள்கள்
பகுப்பு:பழமொழிகள் பகுப்பு:ஆங்கிலப் பழமொழிகள்
பத்திரை
பத்திரை ( Bhadra) இந்து சமயத்தில், பத்திரை என்ற சொல் குபேரனின் மனைவியாகவும், சந்திரனின் மகளாகவும், கிருட்டிணனின் மனைவியாகவும் ( பத்திரை ), கிருட்டிணன் மற்றும் பலபத்ரனின் சகோதரியாகவும், ஒரு மலையாகவும், துர்க்கையின் துணையாகவும் ( அஷ்டநாயகிகளில் ஒருவர் ). குறிப்பிடபடுகிறாள். கண்ணனின் எண்மனையாட்டிகளில் ஒருத்தியாகச் சொல்லப்படுகின்ற இவள் எண்மரில் ஏழாவது ஆவாள். இவள் வரலாறு, மகாபாரதம், பாகவதம், விஷ்ணு புராணம், அரி வம்சம், முதலியவற்றில் சொல்லப்படுகின்றது.
குபேரனின் மனைவியாக
thumb| குபேரனும் அவன் மனைவி பத்திரையும் [[தாட்சாயிணிக்கு பரிசுகளை வழங்குகிறார்கள்]] முரா என்ற அசுரனின் மகளான பத்திரை, யட்சி, சாவி, இரித்தி, மனோரமா, நிதி, சகாதேவி மற்றும் குபேரி என்றும் குறிப்பிடப்படுகிறாள். இவளுக்கும் குபேரனுக்கும் நளகுவாரன், மணிபத்ரன், மயூரஜன் என்ற மூன்று மகன்களும், மீனாட்சி என்ற மகளும் இருந்தனர். இராவணன் படையெடுத்து, அன்றைய இலங்கையைக் கைப்பற்றிய பிறகு, இவள் தனது கணவருடன் அல்காபுரிக்குச் சென்றாள்.
கிருட்டிணனின் மனைவியாக
பாகவத புராணத்தின்படி கிருட்டிணனின் மனைவியராகச் சொல்லப்படும் (எண்மனையாட்டி அல்லது அஷ்டபார்யா) பத்திரை முக்கிய இராணியாக சொல்லப்படுகிறாள். விஷ்ணு புராணம் மற்றும் அரிவம்சம் இவளை 'திருஷ்டகேதுவின் மகள்' அல்லது 'கேகேய இளவரசி' என்று குறிப்பிடுகின்றன. சுயம்வரம் மூலம் இவள் கண்ணனைத் தன் நாயகனாக வரித்துக் கொண்டாள்.
சான்றுகள்
பகுப்பு:மகாபாரதக் கதை மாந்தர்கள் பகுப்பு:இந்து பெண் தெய்வங்கள் பகுப்பு:கண்ணனின் மனைவிகள்
சுரபி
சைவ சமய நம்பிக்கைப்படி சுரபி என்பது சிவபெருமானால் தோற்றுவிக்கப்பட்ட பஞ்ச பசுக்களில் ஒன்றாகும். இப்பசுவானது சிவனது அகோர முகத்திலிருந்து தோன்றியதாகும். அத்துடன் இப்பசுவானது வெண்ணிறத்தினை உடையது. இப்பசுவின் இன்னொரு பெயர் 'காமதேனு' என்பதாகும். இப்பசுவின் சாணத்திலிருந்து தயாரிக்கப்படும் திருநீறு பஸ்மம் என்று அழைக்கப்பெறுகிறது.
ஆதாரம்
பகுப்பு:சைவ சமய புராணகால உயிரினங்கள்
வாள் மீன்
வாள் மீன் ( Swordfish) (Xiphias gladius) என்பது சில நாடுகளில் பரவலாக பிராட் பில்ஸ்  என அறியப்படும்,  வேகமாக  இடப்பெயர்ச்சி செய்யக்கூடிய ஒரு மீனாகும். இம்மீன் கொண்றுண்ணி வகையைச் சாா்ந்தது. இது நீண்ட, தட்டையான கத்தி மூக்கால் வகைப்படுத்தப்படும். இவை பில்ஃபிஷ் வகையில் ஒரு பிரபலமான விளையாட்டு மீன் என்றும் கூறுவர். கத்தி மீன்  நீண்டு, உறுளை வடிவ உடல் வாகு கொண்டவை, மேலும் வயதுக்குவரும்போது தனது அனைத்து பற்கள் மற்றும் செதில்களை இழந்து காணப்படும். இந்த மீன், அட்லாண்டிக், பசிபிக் மற்றும் இந்திய பெருங்கடல் வெப்ப மண்டல மற்றும் மிதமான பகுதிகளில் பரவலாக காணப்படுகிறது, மேலும் பொதுவாக மேற்பரப்புக்கு அருகில் 550 m ஆழமான பகுதியில் காணப்படும். இவை வழக்கமாக 3 மீ (9.8 அடி) நீளம், மற்றும் அதிகபட்சம் 4.55 மீ (14.9 அடி) நீளம் மற்றும் 650 கிலோ (1,430 பவுண்டு) எடை  கொண்டதாக இருக்கும்.
மேற்கோள்
பகுப்பு:மீன்கள்
சங்கன்
இந்து தொன்மவியலின் அடிப்படையில் சங்கன் என்பவர் நாக லோகத்தின் அரசராவார். இவர் சிவபெருமானிடம் இருந்த பற்றுதல் காணமாக சிவனை முழுமுதற் கடவுளாக வழிபட்டு வந்தார்.
பத்மன் என்ற விஷ்ணுவினை வழிபடும் நாக லோக அரசனுக்கும் இவருக்கும் சிவபெருமான் பெரியவரா, விஷ்ணு பெரியவரா என்ற போட்டி ஏற்பட்டது. இந்த போட்டினை அறிந்த பார்வதி தேவி சிவனும், விஷ்ணுவும் இணைந்து காட்சிதரும்படி வேண்டினார். அதனால் சிவபெருமான் சங்கலிங்கமாக காட்சி தந்ததாக சங்கரன்கோவில் தலபுராணம் கூறுகிறது.
வெளி இணைப்புகள்
பகுப்பு:இந்து புராணகால உயிரினங்கள் பகுப்பு:இந்துக்களின் பாம்பு வழிபாடுகள்
இயன் கூல்ட்
இயன் ஜேம்ஸ் கூல்ட் (Ian James Gould, பிறப்பு: 19 ஆகத்து 1957, டப்லோ, பக்கிங்க்ஹாம்ஷயர், இங்கிலாந்து) பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் இங்கிலாந்து துடுப்பாட்ட நடுவரும் இங்கிலாந்தின் முன்னாள் துடுப்பாட்டக்காரரும் ஆவார். இவர் இங்கிலாந்தின் பேர்ன்ஹாம் உதைபந்தாட்டக் கழகத்தின் தலைவராகவும் உள்ளார். இவர் எந்தவொரு தேர்வுத் துடுப்பாட்டப் போட்டிகளிலும் கலந்து கொள்ளவில்லை. இருப்பினும் 18  ஒருநாள் பன்னாட்டுத் துடுப்பாட்டப் போட்டிகளிலும்  298  முதல்தர துடுப்பாட்டப் போட்டிகளிலும்,  315  ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1983ல், இங்கிலாந்து ஒருநாள் பன்னாட்டுத் துடுப்பாட்ட அணி   உறுப்பினராக ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:இங்கிலாந்து துடுப்பாட்ட நடுவர்கள் பகுப்பு:குச்சக் காப்பாளர்கள் பகுப்பு:வாழும் நபர்கள் பகுப்பு:1957 பிறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:இங்கிலாந்துத் துடுப்பாட்டக்காரர்கள் பகுப்பு:ஆங்கிலேயக் குச்சக் காப்பாளர்கள்
தோராசு கேரினேட்டசு
தோராசு கேரினேட்டசு (Doras carinatus) என்ற சிற்றினமானது முள்பூனை மீன் வகையினைச் சார்ந்தது. இவை பிரேசில், பிரஞ்சு கயானா, கயானா, சுரினாம் மற்றும் வெனிசுவேலா ஆகிய நாடுகளில் காணப்படுகிறது. இந்த மீன்கள் சுமார் 30.0 cm நீளத்திற்கு வளர்கிறது. இந்த மீன்கள் தன் முதுகுத் துடுப்புகளை அசைத்து ஒலி எழுப்புகின்றது. இந்த உமிழப்படும் ஒலியின் அளவு 60-70 மில்லி விநாடிகளுக்கு நீடிக்கும். இதன் அதிர்வெண் 60-90 ஏர்ட்சு; இது இதன் பதில் அதிர்வு தசையுடன் தொடர்புடையது.
மேற்கோள்கள்
பகுப்பு:மீன்கள்
கூகுளின் கேலிச்சித்திரம் (கூகுள் டூடில்)
கூகுளின் கேலிச்சித்திரம் (Google Doodle) என்பது விடுமுறை, நிகழ்வுகள், சாதனைகள் மற்றும் மக்களை சிறப்பிக்க, கூகுளின் முகப்புப் பக்கத்தில் இருக்கும் கூகுளின் அடையாளச் சின்னத்தில் ஏற்படுத்தப்படும் சிறப்பான தற்காலிக மாற்றம் ஆகும். கூகுளின் முதல் கேலிச்சித்திரம் 1998 ஆம் ஆண்டில், எரியும் மனிதன் விழாவை சிறப்பிக்கும் விதமாக அமைந்தது. வலையமைப்பு சேவையகங்கள் செயலிழந்தால், தாங்கள் இல்லாததை பயனர்களிடம் தெரிவிக்கவே இதை லாரி பேஜ் மற்றும் சேர்ஜி பிரின் ஆகியோர் வடிவமைத்தனர். தொடர்ந்து வந்த சில கூகுளின் கேலிச்சித்திரங்களை வெளி ஒப்பந்தக்காரர் வடிவமைத்தார். 2000-ஆம் ஆண்டில் பாஸ்டில் நாளுக்கான இலச்சினை வடிவமைக்க பேஜ் மற்றும் பிரின் ஆகியோர் வெளி உறவி அதிகாரி டென்னிஸ் ஹூவாங்கை கேட்டுக் கொண்டனர். கேலிச்சித்திரங்களை ஏற்பாடு செய்து வெளியிட டூடுலேர்ஸ் (doodlers) எனும் ஊழியர்கள் குழு ஒன்று செயல்படுகிறது.
வெளி இணைப்புகள்
பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள் பகுப்பு:கூகுள் சேவைகள் பகுப்பு:கூகுள்
கும்பகோணம் பொற்றாமரைக்குளம்
கும்பகோணம் நகரின் நடுவில் பொற்றாமரைக்குளம் உள்ளது. இது மதுரை மீனாட்சியம்மன் கோயிலுள்ள பொற்றாமரைக்குளம் போன்ற குளமாகும்.
தீர்த்தங்கள்
கும்பகோணம் சாரங்கபாணி சுவாமி கோயிலின் தீர்த்தங்கள் பொற்றாமரை, காவேரி, அரிசொல் ஆகியனவாகும். இவ்வகையில் பொற்றாமரைக்குளம் முக்கியத்துவத்தைப் பெறுகிறது.
மகாமகம் தொடர்பு
12 ஆண்டுகளுக்கு ஒரு முறை மாசி மகத்தன்று குரு சிம்ம ராசியில் வரும்போது லட்சக்கணக்கான மக்கள் குடந்தை மாநகருக்கு வந்து கங்கை, காவிரி, யமுனை, சரஸ்வதி, கோதாவரி, நர்மதை, கிருஷ்ணா ஆறு, சிந்து, சரயு முதலிய ஒன்பது புண்ணிய நதிகளும் ஒன்றுகூடும் மகாமகக்குளத்தில் நீராடியபின் இத்திருக்கோயிலில் உள்ள பொற்றாமரைக்குளத்திலும், பிறகு காவிரியிலும் நீராடுகின்றனர்
மரபு வரலாறு
திருமகளே தனக்கு மகளாக பிறக்க வேண்டும் என்று கடுந்தவம் இருந்த ஹேம மகரிஷிக்குப் பொற்றாமரை ஒன்றில் திருமகள் குழந்தையாகத் தோன்றினாள். இவ்வாறு அமுதத்தின் ஒரு பகுதி தங்கியிருந்ததாலும், தாயார் தோன்றியருளியதாலும் இத்தீர்த்தம் மிக்க விஷேடமானதாக இருந்து வருகிறது. புண்ணிய நதிகளான கங்கை, காவிரி, யமுனை, சரஸ்வதி, கோதாவரி, நர்மதை, கிருஷ்ணா, சிந்து, சரயு முதலிய ஒன்பது நதிகளும் இங்கு வந்து பொற்றாமரைக் குளத்திலும் நீராடி தங்கள் பாவங்களை போக்கி புனிதம் அடைகின்றன என்பது மரபு வரலாறு. அதனால் அச்சமயத்தில் பொற்றாமரைக் குளத்தில் நீராடுவது மிகப் புண்ணியம் ஆகும் என்பது தொன்நம்பிக்கை.
2016 மகாமகம்
2016 மகாமகத்தை முன்னிட்டு இக்குளத்தில் நீர் நிரப்பி சோதனை செய்யப்பட்டது. தீர்த்தவாரியான 22 பிப்ரவரி 2016ஆம் நாள் மகாமகக்குளத்தில் நீராடிய பக்தர்கள் இக்குளத்திலும், பின்னர் காவிரியாற்றிலும் சென்று புனித நீராடினர்.
2016 மகாமகத்தின்போது நீராடும் பக்தர்கள்
பகுப்பு:தமிழ்நாட்டின் புண்ணிய தீர்த்தங்கள் பகுப்பு:தமிழ்நாட்டிலுள்ள கோயில் குளங்கள் பகுப்பு:கும்பகோணம்
அக்டோபர் 10
வெளி இணைப்புகள்
பகுப்பு:அக்டோபர் பகுப்பு:ஆண்டின் நாட்கள்
தோரசு மைக்ரோபோயசு
தோரசு மைக்ரோபோயசு (Doras micropoeus) என்ற முள் பூனை மீன் கயானா, சுரிநாம் மற்றும் பிரஞ்சு கயானா காணப்படுகிறது. இந்த மீன் இனம் சுமார் 35.0 cm நீளத்திற்கு வளர்கிறது.
மேற்கோள்கள்
பகுப்பு:மீன்கள்
குமாரபுரம் துர்க்கையம்மன் கோயில்
குமாரபுரம் துர்க்கையம்மன் கோயில் தமிழ்நாட்டில் தூத்துக்குடி மாவட்டம், குமாரபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆர். வெங்கட ராவ் (நீதிபதி)
ஆர்.வெங்கட ராவ் (R. Venkata Rao), இவர் வங்காளத்தின் தேசிய சட்டப் பள்ளி பல்கலைக்கழகத்தின் முன்னாள் துணைவேந்தர் ஆவார்.
தொழில்
ஆந்திர பல்கலைக்கழக சட்ட பீடத்தில் 31 ஆண்டுகள் பல்வேறு திறன்களில் பணியாற்றியுள்ளார். 1997-2009 வரை குற்றவியல் நீதி ஆந்திர பல்கலைக்கழக மைய இயக்குநராக இருந்தார். விவேகானந்தா சட்ட மற்றும் சட்ட ஆய்வுகள் மற்றும் ஆங்கில விவேகானந்தா பள்ளிகளின் தலைவராக நியமிக்கப்படுவதற்கு முன்பு, பெங்களூரு தேசிய சட்டப் பள்ளி பல்கலைக்கழகத்தின் துணைவேந்தராக 10 ஆண்டுகள், 2 மாதங்கள் மற்றும் 21 நாட்கள் பணியாற்றினார்.
குறிப்புகள்
பகுப்பு:1954 பிறப்புகள் பகுப்பு:வாழும் நபர்கள்
கல்லாவி வேடியப்பன் கோயில்
கல்லாவி வேடியப்பன் கோயில் தமிழ்நாட்டில் கிருஷ்ணகிரி மாவட்டம், கல்லாவி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வேடியப்பன் சன்னதியும், முனியப்பன் சுவாமி உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் கிராம முறைப்படி இரண்டு காலப் பூசைகள் நடக்கின்றன. சித்திரை மாதம் முக்கிய திருவிழா நடைபெறுகிறது. சித்ராபௌர்ணமி,ஆடி 18,கார்த்திகை தீபம் திருவிழாக்களாக நடைபெறுகின்றன.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பத்மன்
இந்து தொன்மவியலின் அடிப்படையில் பத்மன் என்பவர் நாக லோகத்தின் அரசராவார். காசிபர்-கத்ரு தம்பதியரின் மகன். இவர் பதுமன் என்றும் அறியப்படுகிறார். இவர் திருமாலிடம் இருந்த பற்றுதல் காணமாக அவரையே முழுமுதற் கடவுளாக வழிபட்டு வந்தார்.
சங்கன் என்ற சிவபெருமானை வழிபடும் நாக லோக அரசனுக்கும் இவருக்கும் சிவபெருமான் பெரியவரா, விஷ்ணு பெரியவரா என்ற போட்டி ஏற்பட்டது. இந்த போட்டினை அறிந்த பார்வதி தேவி சிவனும், விஷ்ணுவும் இணைந்து காட்சிதரும்படி வேண்டினார். அதனால் சிவபெருமான் சங்க லிங்கமாக காட்சி தந்ததாக சங்கரன்கோவில் தலபுராணம் கூறுகிறது.
வெளி இணைப்புகள்
பகுப்பு:இந்து புராணகால உயிரினங்கள் பகுப்பு:நவ நாகங்கள்
நேபாள குடியரசுத் தலைவர்
நேபாள குடியரசுத் தலைவர், (President of the Federal Democratic Republic of Nepal) (राष्ट्रपति), நேபாள ஜனநாயக கூட்டாட்சிக் குடியரசு மற்றும் முப்படைகளின் தலைவர் ஆவார். நேபாளத்தில் மன்னராட்சி ஒழித்து, நேபாளத்தை  ஜனநாயக கூட்டாட்சிக் குடியரசாக அறிவித்த நாளில்   குடியரசுத் தலைவர் பதவி மே 2008ல் உருவாக்கப்பட்டது. நேபாளத்தின் முதல் குடியரசுத் தலைவர் ராம் பரன் யாதவ் ஆவார்.
வித்யா தேவி பண்டாரி நாட்டின் முதல் பெண் ஜனாதிபதி, அக்டோபர் 2015 இல் தேர்ந்தெடுக்கப்பட்டார். தற்போதைய ஜனாதிபதி ராம் சந்திர பௌதெல் மார்ச் 2023 இல் தேர்ந்தெடுக்கப்பட்டார்.
குடியரசுத் தலைவர் தேர்தல்
நேபாள நாடாளுமன்றத்தின், பிரதிநிதிகள் சபை, தேசிய சபை உறுப்பினர்கள் மற்றும் ஏழு நேபாள மாநிலங்களின் சட்டமன்ற உறுப்பினர்களால், நேபாள குடியரசுத் தலைவர் தேர்ந்தேடுக்கப்படுகிறார்.
குடியரசுத் தலைவரின் பதவிக் காலம் 5 ஆண்டுகள் ஆகும். ஒருவர் இரண்டு முறைக்கு மேல் குடியரசுத் தலைவர் பதவி வகிக்க இயலாது.
அதிகாரங்கள்
இந்தியக் குடியரசுத் தலைவர் போன்றே, நேபாளக் குடியரசுத் தலைவரின் அனைத்து அதிகாரங்களும் சடங்கு சம்பிரதாயம் போன்றதே. பிரதம அமைச்சரின் ஆலோசனையின் படியே நேபாள குடியரசுத் தலவர் செயல்படுகிறார்.
குடியரசுத் தலைவர் பதவியின் வரலாறு
நேபாள இடைக்கால அரசியலமைப்பு சட்டத்தின் படி நேபாளத்தில் சனவரி, 2007 அன்று மன்னராட்சி முறை  ஒழிக்க தீர்மானிக்கப்பட்டது. நேபாளத்தின் தற்காலிக குடியரசுத் தலைவராக முன்னாள் பிரதம அமைச்சர் கிரிஜா பிரசாத் கொய்ராலா தேர்ந்தெடுக்கப்பட்டார். 28 மே 2008ல் கூடிய நேபாள நாடாளுமன்றம், ராம் பரன் யாதவ்வை, நேபாளத்தின் முதல் குடியரசுத் தலைவராக தேர்ந்தெடுத்தது. இதன் மூலம் நேபாளத்தில் 247 ஆண்டு கால மன்னராட்சி முறை அதிகாரப்பூர்வமாக முடிவிற்கு வந்தது.
நேபாள குடியரசுத் தலைவர் தேர்தல், 2023
நேபாளத்தின் ஜனாதிபதி பதவிக்கான தேர்தல் மார்ச் 9, 2023 அன்று நடைபெற்றது. தேர்தலில் ராம் சந்திர பௌதெல் மற்றும் சுபாச்சந்திர நெம்வாங் ஆகியோர் போட்டியிட்டனர். ராம் சந்திர பௌதெல் அதிக வாக்குகள் பெற்று தேர்தலில் வெற்றி பெற்றார்.
குடியரசுத் தலைவர் தேர்தல்
வெளி இணைப்புக
* பகுப்பு:நேபாள அரசியல் பகுப்பு:நேபாள அரசு
ஆசை (1995 திரைப்படம்)
ஆசை (Aasai) என்பது 1995 ஆம் ஆண்டில் வெளிவந்த ஒரு தமிழ்த் திரைப்படம். இந்தத் திரைப்படத்தில் அஜித் குமார், மற்றும் சுவலட்சுமி நடித்துள்ளனர். இத்திரைப்படம் 1995 ஆம் ஆண்டுக்கான சிறந்த தமிழ்த் திரைப்படத்திற்கான விருதைப் பெற்றது. இப்படம் வணிகரீதியா வெற்றிபெற்றது.
வெளியிணைப்புகள்
பகுப்பு:1995 தமிழ்த் திரைப்படங்கள்‎ பகுப்பு:அஜித் குமார் நடித்துள்ள திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பிரகாஷ் ராஜ் நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள்